ปลาหมอลายเมฆ

ปลาหมอลายเมฆ หรือ ปลาหมอนิมโบโครมิส ()  เป็นปลาน้ำจืดในสกุล Nimbochromis (/นิม-โบ-โคร-มิส/) ในวงศ์ปลาหมอสี (Cichlidae) จัดเป็นปลาหมอสีที่พบได้เฉพาะในทะเลสาบมาลาวี รวมถึงแหล่งน้ำอื่นใกล้เคียงเท่านั้น

ปลาหมอลายเมฆ มีลักษณะเฉพาะ คือ ตามลำตัวมีลวดลายที่ดูแปลก เป็นจ้ำ ๆ มีสีน้ำตาลอยู่บนพื้นสีเหลือง ดูคล้ายกากบาทหรือตัวอักษร X หรือลายพรางของทหาร สีบริเวณส่วนหัวเป็นสีน้ำเงิน มีขนาดประมาณ 25-30 เซนติเมตร  โดยที่คำว่า Nimbochromis ที่ใช้เป็นชื่อสกุลนั้นมาจากภาษาละติน 2 คำ คือ Nimbo ที่หมายถึง "เมฆในฤดูฝน" และ chromis ที่หมายถึง "ปลาหมอสี" อันหมายถึง ลวดลายบนตัวปลา

การจำแนก
แบ่งออกได้เป็น 5 ชนิด
 Nimbochromis fuscotaeniatus (Regan, 1922) (ปลาหมอฟัสโคทีเนียตัส)
 Nimbochromis linni (W. E. Burgess & H. R. Axelrod, 1975) (ปลาหมอลินอาย)
 Nimbochromis livingstonii (Günther, 1894) (ปลาหมอลิฟวิงสโตน)
 Nimbochromis polystigma (Regan, 1922) (ปลาหมอโพลีสติกมา)
 Nimbochromis venustus (Boulenger, 1908) (ปลาหมอวีนัส)

โดยทุกชนิดนิยมเลี้ยงเป็นปลาสวยงาม นับเป็นปลาหมอสีอีกสกุลหนึ่งที่ได้รับความนิยมและเลี้ยงกันมานาน

อ้างอิง

แหล่งข้อมูลอื่น

วงศ์ย่อยปลาหมอสีแอฟริกา